recursal/SuperWikiNEXT-32B huggingface dataset:
**சேலம் ரேவதி மீதான அமில தாக்குதல் கொலை வழக்கு** என்பது 2021 இல் நிகழ்ந்ததாகும்.

நிகழ்வு
-------

தமிழ்நாடு மாநிலத்தில் சேலம் பழைய பேருந்து நிலையத்தில் 2021 ஆகஸ்டு மாதம் 30ம் தேதி மாலை ரேவதி என்ற 47 வயதுப் பெண் தனது தாயாருடன் நின்றிருந்தார். அப்போது ரேவதியின் கணவர் யேசுதாஸ் அமிலத்தை ரேவதியின் மீது வீசிவிட்டு தப்பி ஓடினார். அமிலத் தாக்குதலால் ரேவதி பலத்த காயமடைந்தார்.

அவருடைய முதுகுபகுதி சேதம் அடைந்ததாகவும், 70சதவீத உடல் அமில தாக்குதலால் தீபுண்ணாகியதாகவும் கூறப்பட்டது. உடனடியாக அவர் சேலம் அரசு மருத்துவமனையில் சிகிச்சைக்காக அனுமதிக்கப்பட்டார். எனினும் மருத்துவ சிகிச்சை பலனின்றி உயிரிழந்தார்.

கைது
----

ரேவதியின் கணவரான 52 வயதான யேசுதாசை கரூரில் மறைவிடத்தில் காவல்துறையினர் கைது செய்தனர். அவர் மீது ஐபிசி 498 (பி), 307, 326 (பி), 302 ஆகிய பிரிவுகளின் கீழ் வழக்கு பதிவு செய்தனர். கரூரில் உள்ள மறைவிடத்தில் இருந்து அவரை கைது செய்தனர்.

இவற்றையும் காண்க
----------------

* 2016 அரியலூர் கூட்டு பாலியல் வல்லுறவு வழக்கு
* சந்திரலேகா இ.ஆ.ப மீதான அமில வீச்சு வழக்கு

ஆதாரங்கள்
---------

1. ↑  Tamil Nadu: Woman dies after acid attack by husband in Sale -By: Express Web Des -the indian express -August 31, 2021
2. ↑  செய்திதமிழகம்சேலத்தில் ஆசிட் வீசப்பட்ட பெண் ரேவதி சிகிச்சை பலனின்றி உயிரிழப்பு: தலைமறைவாக இருந்த கணவன் கைது - dinakaran Aug 31, 2021 |
**சேலம் தினம்** என்பது இந்தியாவில் தமிழ்நாட்டில் சேலம் நகரம் நிறுவப்பட்டதை நினைவுகூரும் ஒரு திருவிழா ஆகும். இது ஒவ்வொரு ஆண்டும் நவம்பர் மாதம் கொண்டாடப்படுகிறது. சேலம் மாநகரம் உருவாக்கப்பட்ட தேதி ஒவ்வொரு ஆண்டும் சேலம் தினமாக கொண்டாடப்படுகிறது. 1866 ஆம் ஆண்டு நவம்பர் 1 ஆம் தேதி சேலம் நகராட்சி நிறுவப்பட்டது.

சேலத்தின் வரலாறு
----------------

பழங்காலத்தில் சேரர்கள், சோழர்கள் மற்றும் பாண்டியர்கள் ஆதிக்கம் செலுத்திய சேலம், திப்பு சுல்தானுடனான ஒப்பந்தத்தின் அடிப்படையில் கிழக்கிந்திய கம்பெனியின் கட்டுப்பாட்டின் கீழ் வந்தது. பின்னர், 1917 இல், மக்களால் தேர்ந்தெடுக்கப்பட்ட முதல் நகராட்சித் தலைவராக ராஜாஜி பொறுப்பேற்றார். ஜூன் 1994 இல், இது ஒரு நிறுவனமாக மாற்றப்பட்டது. மத்திய அரசின் ஸ்மார்ட் சிட்டி திட்டத்தின் முதல்கட்டமாக அறிவிக்கப்பட்ட நகரங்களின் பட்டியலில் சேலமும் இடம் பெற்றுள்ளது.

கொண்டாட்டம்
-----------

சேலம் தினம் முக்கியமாக சேலம் நகரத்தின் வரலாற்று தளங்கள் மற்றும் பிரபலமான நபர்களை நினைவுபடுத்துவதில் கவனம் செலுத்துகிறது. சேலத்தைச் சேர்ந்த பல சமூக ஆர்வலர்கள் மற்றும் அமைப்புகள் இந்த நாளில் கலாச்சார மற்றும் பாரம்பரிய நிகழ்ச்சிகள், கண்காட்சிகள், போட்டிகள், விளையாட்டுகள் மற்றும் விழாக்கள் போன்ற பிரமாண்டமான நிகழ்வுகளை ஏற்பாடு செய்தன. சேலம் கலாச்சாரம் மற்றும் சிறப்புகளை வெளிப்படுத்தும் ஆவணங்கள் வெளியிடப்படும்.

சர்ச்சை
-------

இருப்பினும், சேலம் நகரம் நிறுவப்பட்டதை நினைவுகூரும் வகையில் ஒவ்வொரு ஆண்டும் நவம்பர் 1 ஆம் தேதி சேலம் தினம் கொண்டாடப்படுகிறது. அவர்களில் பலர் ஏப்ரல் 4 அன்று சேலம் தினத்தை கொண்டாடுகிறார்கள், அப்போது இந்தியாவின் முதல் மாவட்டமாக சேலம் மாவட்டம் உருவானது.

குறிப்பு
--------

1. ↑  "155- ஆவது சேலம் தினம் கொண்டாட்டம்". *Dinamani*. 2022-08-20 அன்று பார்க்கப்பட்டது.
2. ↑  "இன்று சேலம் தினம் கொண்டாட்டம்: வாழ்த்துகளை பகிர்ந்து மக்கள் பெருமிதம்". *Dinamalar*. 2020-11-01. 2022-08-20 அன்று பார்க்கப்பட்டது.
3. ↑  "நவம்பர்-1: இன்று 'சேலம் தினம்'". *www.patrikai.com* (ஆங்கிலம்). 2019-11-01. 2022-08-20 அன்று பார்க்கப்பட்டது.
இந்து தேசியவாதம் மற்றும் இந்துத்துவம் ஆகியவற்றுக்கு எதிராகத் தொடர்ந்து பேசியும் எழுதியும் வரும் முனைவர் திவிஜேந்திர நாராயண் ஜா வின் நூல் ‘Ancient India in Historical outline’ .அசோகன் முத்துசாமி இந்நூலை ‘**பண்டையக் கால இந்தியா : ஒரு வரலாற்று சித்திரம்**’ என்கிற பெயரில் மொழியாக்கம் செய்துள்ளார். வரலாற்றுக்கு முந்தைய காலம் தொடங்கி குப்தர்கள் காலம் வரையிலான வரலாற்று நிகழ்வுகளை ஜா இந்த நூலில் விரிவாக ஆய்வு செய்துள்ளார்.

சிந்து சமவெளி நாகரிகம்
----------------------

பிரம்மாண்ட நகர அமைப்பும், மாட மாளிகைகளும் இருந்த அதே நேரத்தில், நகருக்கு வெளியே வறியவருக்கான இருஅறைக் குடில்கள் வரிசை வரிசையாகக் கட்டப்பட்டிருந்தன என்பதை ஆசிரியர் விவரிக்கிறார். சிந்து சமவெளி மக்கள் வலமிருந்து இடமாக எழுதும் முறையைக் கொண்டிருந்தனர் என்பதையும், இறந்தவர்களைப் புதைத்துக் கல்லறை கட்டும் வழக்கத்தைக் கொண்டிருந்தனர் என்பதையும் ஆசிரியர் விளக்குகிறார்.

மாட்டிறைச்சி மற்றும் பசு மாமிசம்
--------------------------------

மாட்டிறைச்சி மற்றும் பசு மாமிசம் உண்ணும் வழக்கம் இஸ்லாமியர் வருகையை ஒட்டியே இந்தியாவிற்குள் நுழைந்தது, பசு புனிதமானது, அதைக் கொல்வது இந்து மத விரோதம் என்ற கூற்றுகள் அடிப்படை ஆதாரமற்றவை என்பதை வரலாற்றுச் சான்றுகள் வாயிலாக ஜா நிரூபிக்கின்றார். ‘கோக்னா’ எனப்படும் விருந்தாளிகளுக்கு பசு மாட்டு இறைச்சியை வழங்கி வேதகால ஆரியர்கள் கௌரவித்தனர்; ரிக்வேதம் பல்வேறு பலிச் சடங்குகளை விவரிக்கும் 428 பாடல்களைக் கொண்டது; ராஜரூய யாகம், அசுவமேத யாகம் உள்ளிட்ட பல்வேறு யாகங்களின் போது பசு மாடுகள் பலியிடப்பட்டு அவற்றின் இறைச்சி விருந்தாக வழங்கப்பட்டது என்பன போன்ற ஆதாரங்களை முன்வைக்கிறார்.
அறியப்பட்ட வரலாறுகள் அனைத்தும் வர்க்கப் போராட்ட வரலாறுகளே என்கிற புரிதலுடன் , வரலாற்றியல் பொருள்முதல்வாத கண்னோட்டத்துடன் கூடிய நூலாசிரியரின் தேடுதலும் ஆய்வும் நூலின் மையமாக அமைகின்றன.

மேற்கோள்கள்
-----------

1. ↑  D N Jha. *Ancient India : in historical outline*. Manohar Publishers & Distributors, 2010.. பன்னாட்டுத் தரப்புத்தக எண்:9788173042850. .
2. 1 2 3  "பண்டையக் கால இந்தியா". தமிழ்ப் புத்தகம். 22 அக்டோபர் 2013. 31 அக்டோபர் 2013 அன்று பார்க்கப்பட்டது.
[*தொடர்பிழந்த இணைப்பு*]
**அரேனி -1 குகை வளாகம்** (Areni-1 cave, ஆர்மீனியம்: Արենիի քարանձավ ) என்பது பலவகையான தொல்லியல் பொருட்களைக் கொண்ட தொல்லியல் தளம் , மற்றும் பின் செப்புக் காலத்திய / ஆரம்பகால வெண்கலக் காலத்திய சடங்கு தளம் மற்றும் குடியிருப்பு  ஆகும். இது தெற்கு ஆர்மீனியாவின் அரேனி கிராமத்திற்கு அருகில் அர்பா ஆற்றை ஒட்டி அமைந்துள்ளது .

கண்டுபிடிப்புகள்
----------------

2008 ஆம் ஆண்டில், ஆர்மீனிய முனைவர் பட்டப் படிப்பு மாணவரும், நாட்டின் தொல்லியல் நிறுவனத்தின் தொல்லியல் ஆய்வாளருமான டயானா சர்தாரியன் என்பவர் அந்த இடத்தில் 
இதுவரை அறியப்பட்டதில் பழமையான தோல் காலணியைக் (ஷு) கண்டுபிடித்தார். 2011 சனவரி 2011 இல், உலகின் மிகப் பழமையான ஒயின் ஆலை இந்தக் குகையில் கண்டுபிடிக்கப்பட்டது. பின்னர், 2011 ஆம் ஆண்டில், கிமு 3,900 ஆண்டுகளுக்கு முந்திய நானல் புல்லாலான பாவாடை கண்டுபிடிக்கப்பட்டது. 2009 ஆம் ஆண்டில், பழமையான மனித மூளைத் திசுவுடன் கூடிய மண்டையோடு கண்டுபிடிக்கப்பட்டது.

மரபியல்
-------

அரேனி -1 ("பறவை கண் வடிவ") குகையில் செப்புக்காலத்தில் (சி. 5700-6250 ஆண்டுகள் பிபி ) வாழ்ந்த மூன்று நபர்கள் ஹாப்லாக் குழு எல் 1 ஏ மரபணுவைச் சேர்ந்தவர்கள் என அடையாளம் காணப்பட்டனர். ஒரு நபரின் மரபணுவானது அவருக்கு சிவப்பு முடி மற்றும் நீல நிற கண்கள் இருந்ததைக் குறிக்கிறது.

படக்காட்சியகம்
--------------

* குகையின் வாயில் குகையின் வாயில்
* நுழைவாயிலுக்கான பாதை நுழைவாயிலுக்கான பாதை
* குகையில் இருந்து பார்வை குகையில் இருந்து பார்வை
* 2012 குகையின் நுழைவாயில் தளம். 2012 குகையின் நுழைவாயில் தளம்.

மேலும் காண்க
------------

* அரேனி-1 புதைமிதி
* அரேனி -1 திராட்சை மது ஆலை

குறிப்புகள்
-----------

1. 1 2  "Archaeology of Food: An Encyclopedia". Google Books. April 10, 2017 அன்று பார்க்கப்பட்டது.
2. ↑  "Areni-1 Cave, Armenia: A Chalcolithic–Early Bronze Age settlement and ritual site in the southern Caucasus". Research Gate. March 1, 2012. April 10, 2017 அன்று பார்க்கப்பட்டது.
3. ↑  Owen, James. "Earliest Known Winery Found in Armenian Cave." *National Geographic*. January 10, 2011. Retrieved January 14, 2011.
4. ↑  "5,900-year-old women's skirt discovered in Armenian cave". *News Armenia*. September 13, 2011. September 14, 2011 அன்று பார்க்கப்பட்டது.
**நிக்கி ரேட்டல்** (*Niki Rattle*) தென் பசிபிக் பெருங்கடலில் உள்ள குக் தீவுகளின் நாடாளுமன்றத்தில் 2012 ஆம் ஆண்டு மே மாதம் 22 ஆம் தேதி முதல் 2021 ஆம் ஆண்டு பிப்ரவரி மாதம் 15 ஆம் தேதி வரை சபாநாயகராக இருந்தார்.

நிக்கி ரேட்டல் குக் தீவுகளில் உள்ள முத்து தீவு எனப்படும் ராட்டில் மணியிகி தீவில் 1951 ஆம் ஆண்டு பிறந்தார். ஒரு பதிவு செய்யப்பட்ட செவிலியராகப் பணிபுரிந்தார். நியமனத்திற்கு முன்பு குக் தீவுகள் செஞ்சிலுவைச் சங்கத்தின் செயலாளராக 18 ஆண்டுகள் பணியாற்றினார். 22 மே 2012 ஆம் ஆண்டு மே மாதம் 22 ஆம் நாளன்று குக் தீவுகளின் பிரதம மந்திரி என்றி புனா இவரை சபாநாயகராக நியமித்தார்.

தொழில்
------

இவரது நியமனம் எதிர்க்கட்சிகளால் விமர்சிக்கப்பட்டது. தேர்ந்தெடுக்கப்பட்ட நாடாளுமன்ற உறுப்பினர் ஒருவரே அந்த இடத்தை நிரப்ப வேண்டும் என்று அவர்கள் கருதினர். அவர் 2014 ஆம் ஆண்டில் நிக்கி ரேட்டல் மீண்டும் சபாநாயகராக நியமிக்கப்பட்டார். அரசியலமைப்பின் முதன்மைகள் மற்றும் பாராளுமன்றத்தின் நிலையியற் கட்டளைகள் மற்றும் நடைமுறைகளுக்கு இணங்க பாராளுமன்றத்தின் செயல்பாடுகளை உறுதிப்படுத்தும் பொறுப்பு இவருக்கு வழங்கப்பட்டது. நாடாளுமன்றத்தில் பாலின சமத்துவத்தை ரேட்டல் நிலைநிறுத்தினார். ஏனெனில் பாராளுமன்றத்தின் சபாநாயகராக நியமிக்கப்படுவதற்கு முன்பு இவர் தேசிய மகளிர் கவுன்சிலின் தலைவராகவும், மகளிர் ஆலோசனை மையத்தின் தலைவராகவும் இருந்தார். 2015 மற்றும் 2017 ஆம் ஆண்டுகளில் குக் தீவுகளில் நடந்த முதல் மகளிர் நடைமுறை பாராளுமன்றத்தில் ரேட்டில் பங்கேற்றார். பெண்கள் பாராளுமன்ற உறுப்பினராக இருப்பதற்கான தகுதிகள் மற்றும் பொறுப்புகளை அறிமுகப்படுத்தினார். காமன்வெல்த் மகளிர் பாராளுமன்ற உறுப்பினர்கள் குழுவின் பணிகளில் தீவிரமாகவும் ஈடுபட்டுள்ளார்.

2021 ஆம் ஆண்டு பிப்ரவரி மாதம் 15 ஆம் தேதியன்று நிக்கி ரேட்டல் தனது சபாநாயகர் பதவியிலிருந்து விலகினார். பதவியில் இருப்பவர்கள் அவ்வப்போது புத்துணர்ச்சியுடன் இருப்பது முக்கியம் என்று அப்போது கூறினார். இவருக்குப் பிறகு தை துரா குக் தீவுகளின் சபாநாயகர் ஆனார்.

ஜனவரி 2022 ஆம் ஆண்டு சனவரியில் நிக்கி குறைதீர்ப்பாளராக நியமிக்கப்பட்டார்.

மேற்கோள்கள்
-----------

1. ↑  Emmanuel Samoglou (15 February 2021). "BREAKING: Speaker of Parliament resigns". Cook Islands News. 16 February 2021 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Speaker enthralls USP audience". Cook Islands News. 2017-03-20. 2017-04-29 அன்று பார்க்கப்பட்டது.
3. ↑  "Speaker's resignation catches MPs off-guard". Cook Islands News. 16 February 2021. 17 February 2021 அன்று பார்க்கப்பட்டது.
4. ↑  "Secretary General Desk". Cook Islands Red Cross. 19 April 2013 அன்று மூலம் பரணிடப்பட்டது. 2012-07-01 அன்று பார்க்கப்பட்டது.
5. ↑  "Niki Rattle appointed Cook Islands Speaker of Parliament". Pacific Women in Politics. 2012-05-23. 30 October 2013 அன்று மூலம் பரணிடப்பட்டது. 2012-07-01 அன்று பார்க்கப்பட்டது.
6. ↑  "Opposition decries speaker's appointment". Cook Islands News. 23 May 2012. 27 January 2021 அன்று பார்க்கப்பட்டது.
7. ↑  "'An elected speaker has limited powers'". Cook Islands News. 23 May 2012. 27 January 2021 அன்று பார்க்கப்பட்டது.
8. ↑  Niki Rattle Retrieved on 19 Feb 2018
9. ↑  "Niki Rattle appointed new Ombudsman". Cook Islands News. 28 January 2022. 28 January 2022 அன்று மூலம் பரணிடப்பட்டது. 29 January 2022 அன்று பார்க்கப்பட்டது.

விக்கிமீடியா பொதுவகத்தில்,  
 ***நிக்கி ரேட்டல்***   
என்பதின் ஊடகங்கள் உள்ளன.
**நிக்கொலாய் பாவ்லோவிச் பரபாசொவ்** (*Nikolay Pavlovich Barabashov*, மார்ச்சு 30, 1894, கார்க்கோவ், கார்க்கொவ் அரசு, உருசியப் பேரரசு - ஏப்பிரல் 29, 1971) ஒரு சோவியத் ஒன்றிய வானியலாளரும் உருசிய வானியலாளரும் ஆவார்.

இவர் உக்கிரைனில் உள்ள கார்க்கிவ் பல்கலைக்கழகத்தில் 1919 இல் பட்டம் பெற்றார்; கார்க்கிவ் வான்காணக இயக்குநராக 1930 இல் பணியாற்றினார்; இவர் 1934 இல் கார்க்கிவ் பல்கலைக்கழகப் பேராசிரியர் ஆனார், 1934; இவர் 1943 முதல் 1946 வரை கார்க்கிவ் பல்கலைக்கழக் காப்பாளர் (Rector) ஆக இருந்தார். இவர் 1948 இல் உக்கிரைனிய சோவியத் அறிவியல் கல்விக்கழகத்தில் உறுப்பினர் ஆனார்.

இவரும் 1961 இல் எடுக்கப்பட்ட நிலாவின் சேய்மைப்புற ஒளிப்படங்களின் ஆசிரியர் ஆவார். இது *நிலாவின் மறுபக்க நிலப்படம்* எனப்பட்டது. செவ்வாயில் உள்ள பரபாசொவ் குழிப்பள்ளம் 1973 இல் இவரது பெயர் இடப்பட்டுள்ளது. சோவியத் வானியலாளர் நிகோலாய் சுதெபனோவிச் செர்னிக்கால் கண்டுபிடிக்கப்பட்ட 2883பரபாசொவ் எனும் சிறுகோளுக்கு 1978 இல் இவரது பெயர் இடப்பட்டுள்ளது.

தகைமைகளும் விருதுகளும்
----------------------

* சமவுடைமை உழைப்பு வீர்ர்
* நான்கு இலெனின் ஆணைகள்
* உழைப்புக்கான செம்பதாகை ஆணை

மேற்கோள்கள்
-----------

1. ↑  Schmadel, Lutz D. (2003). *Dictionary of Minor Planet Names* (5th ). New York: Springer Verlag. பக். 237. பன்னாட்டுத் தரப்புத்தக எண்:3-540-00238-3. .

தகவல் வாயில்கள்
---------------

விக்கிமீடியா பொதுவகத்தில்,  
 ***நிக்கொலாய் பரபாசொவ்***   
என்பதின் ஊடகங்கள் உள்ளன. 

* Astronomical Institute of Kharkiv National University
**கூஸ்பம்ப்ஸ்** (*Goosebumps*) என்பது 2015 ஆம் ஆண்டு ஆங்கிலத்தில் வெளியான 3 டி வகை திரைப்படமாகும். நகைச்சுவையும், திகிலும் நிறைந்த கணினி அனிமேசன் மூலம் மெருகூட்டப்பட்ட ஒரு கற்பனைக் கதாபாத்திரங்களைக் கொண்ட படம் ஆகும். இத்திரைப்படத்தின் தழுவல் சிறுவர்கள் அதிகமாக படிக்கும் *கூஸ்பம்ப்ஸ்* என்ற புத்தகத்திலிருந்து எடுக்கப்பட்டுள்ளது.

கதை
---

ஜாக் கூப்பர் என்னும் சிறுவன் குடும்பச்சூழலின் காரணமாக அவனின் விருப்பமில்லாமல் பெரிய நகரத்தை விட்டு சிறிய நகரத்தில் வாழும் சூழல் ஏற்படுகிறது. அப்போது அவன் வீட்டிற்கு அருகில் வசிக்கும் ஹன்னா என்ற சிறுமி அவனுக்கு தோழியாகிறார். அப்போது ஹன்னாவின் அப்பா ஆர். எல். ஸ்டைன் எழுதிய *கூஸ்பம்ப்ஸ்* என்ற புத்தகத்தின் கதாபாத்திரங்களை வெளியிடுகிறார்.

விருதுகள்
---------

| விருது | வகை | பெறுபவர் | முடிவு |
| --- | --- | --- | --- |
| லாஸ் வேகாஸ் பிலிம் கிரிட்டிக்ஸ் சொசைட்டி  | சிறந்த குடும்ப திரைப்படம் |  | பரிந்துரை |
| விஷுவல் எஃபக்ட்ஸ் சொசைட்டி விருதுகள் 2015 | ஒரு சிறப்பு விஷுவல் எஃபெக்ட்ஸ் படம் |  | பரிந்துரை |
| 42 வது சாட்டர்ன் விருதுகள்  | சிறந்த கற்பனைப் படம் |  | பரிந்துரை |

மேற்கோள்கள்
-----------

1. ↑  Berkshire, Geoff (October 5, 2015). "Film Review: 'Goosebumps'". *Variety*.. பார்த்த நாள்: October 14, 2015.
2. 1 2  Las Vegas Film Critics Go All In on Creed, Beasts of No Nation; Snub Saoirse Ronan, Carol
3. ↑  "The 42nd Annual Saturn Awards nominations are announced for 2016!". Saturn Awards. February 24, 2016. March 4, 2016 அன்று பார்க்கப்பட்டது.
இந்தக் கட்டுரை பூப்பந்து விளையாட்டு பற்றியது.  ஒத்த பூப்பந்தாட்டம், இறகுப்பந்தாட்டம் என்பதைப் பாருங்கள்.
பூப்பந்தாட்டம் ஆடுதல்
**பூப்பந்தாட்டம்** (*Ball Badminton*) என்பது கம்பளி நூலால் ஆன பந்தைக் கொண்டு ஆடும் ஒரு ஆட்டமாகும். இது இந்தியாவில் உருவான ஒரு மட்டைப் பந்து விளையாட்டு. 1856ஆம் ஆண்டில் தஞ்சாவூர் அரச குடும்பத்தினர் விளையாடியதாகத் தெரிகிறது. பெரும்பாலும் வெளிப்புறத்திலேயே விளையாடப்பட்டு வந்தது. மிக அண்மையில் உள்ளரங்குகளில் விளையாடத் துவங்கியுள்ளனர். தமிழ்நாடு, புதுச்சேரி. ஆந்திரா, கர்நாடக மாநிலங்களில் புகழ்பெற்று விளங்குகிறது.

ஆடுகளம்
-------

பூப்பந்துக்கான ஆடுகளம் ஒரு செவ்வக வடிவ அமைப்பைக்கொண்டது. இதன் நீளம் 24 மீட்டர். அகலம் 12 மீட்டர். மையக் கோட்டிலிருந்து இரண்டு பக்கங்களிலும் 1 மீட்டருக்கு இரண்டு கோடுகள் குறிக்கப்பட வேண்டும். இதற்குப் பொது இடம் என்று பெயர். தரையில் இருந்து வலையின் உயரம் நடுவில் 6 அடி. கம்பங்களுக்கு அருகில் 6 அடி 1 அங்குலம்.

பந்து
-----

பந்தின் எடை 27 கிராம் முதல் 30 கிராம் வரை இருக்கலாம். பந்தின் விட்டம் 5 முதல் 5.5 அங்குலம் வரை இருக்கும்.

ஆட்டக்காரர்கள்
--------------

இந்த ஆட்டத்திற்கு விளையாடும் ஆட்டக்காரர்கள் 5 பேர். மாற்று ஆட்டக்காரர்களாக 5 பேர் இருப்பர்.

வெற்றிப் புள்ளிகள்
------------------

ஒரு போட்டியில் வெற்றி பெற மூன்று ஆட்டங்களில் இரண்டு ஆட்டத்தில் வெற்றி பெற வேண்டும். ஒரு ஆட்டத்தின் வெற்றிக்கு 35 புள்ளிகளை எட்ட வேண்டும் (குறைந்த பட்சம் அணிகளுக்கும் இடையே இரு புள்ளிகள் வேறுபாடு வேண்டும்)

மேற்கோள்கள்
-----------

1. ↑  பூப்பந்தாட்ட சங்கம் தளத்தில் வரலாறுபகுதி
[*தொடர்பிழந்த இணைப்பு*]

வெளியிணைப்புகள்
---------------

* இந்திய பூப்பந்தாட்ட சங்கத்தின் இணையதளம் பரணிடப்பட்டது 2011-07-07 at the வந்தவழி இயந்திரம்
* chat on BadmintonCentral.com
துடுப்பாட்டம் பன்னாட்டளவில் ஓர் பிரபலமான அணி விளையாட்டு
**அணி விளையாட்டு** (அல்லது) **குழு விளையாட்டு** (*Team sport*) என ஒன்றிற்கு மேற்பட்ட விளையாட்டு வீரர்கள் ஒருங்கிணைந்து ஒரு நோக்கத்தை நோக்கி (பொது வெற்றிக் குறிக்கோளுடன்) ஆடுகின்ற (ஒன்றாக வேலை செய்யும்) விளையாட்டுக்களை குறிப்பிடுகிறோம். ஒரு குழு விளையாட்டில் எந்த விளையாட்டாக இருந்தாலும், இரண்டு அல்லது அதற்கு மேற்பட்ட அணிகளை உள்ளடக்கும். சில அணி விளையாட்டுக்களில் இரு எதிரணிகளிடையே நேரடி மோதல் ஏற்படுகிறது. விளையாட்டைப் பொறுத்து அணியில் வீரர்களின் எண்ணிக்கை மாறுபடும். எடுத்துக்காட்டுகள் கூடைப்பந்து, கைப்பந்து, நீர் போலோ, மட்டைப்பந்து, பல்வேறு வடிவங்களில் உள்ள காற்பந்து மற்றும் ஹாக்கி.
பொதுவாக அணியினர் ஓர் பந்தையோ அல்லது அதுபோன்ற ஒன்றையோ நகர்த்திச் செல்வதில் விளையாட்டு விதிகளுக்கிணங்க ஒருங்கிணைப்புடன் செயலாற்றி வெற்றிப்புள்ளிகளைப் பெறுவதாயிருக்கும். எனினும் சில அணி விளையாட்டுகளில் இவ்வாறு பந்தொன்றை ஒருங்கிணைப்புடன் நகர்த்த வேண்டியிராது; எடுத்துக்காட்டாக, நீச்சல், துடுப்பு படகோட்டம், வள்ளங்களி போன்றவையும் அணி விளையாட்டுகளே. மேலும் சில அணி விளையாட்டுகளில், காட்டாக மலையேற்றம், எதிரணியோ வெற்றிப்புள்ளிகளோ இருக்காது. அதற்கு மாற்றாக ஏறுவதில் அல்லது நடப்பதில் உள்ள கடினத்தன்மை சாதனையின் அளவீடாக எடுத்துக்கொள்ளப்படுகிறது.

ஒலிம்பிக் அணி விளையாட்டுகள்
---------------------------

தற்போது வேனில் ஒலிம்பிக் விளையாட்டுகளில் போட்டியிடப்படும் 33 விளையாட்டுகளில் ஆறு அணி விளையாட்டுகளாகும். ஏழாவது விளையாட்டாக ரக்பி கால்பந்து 2016 ஒலிம்பிக் போட்டிகளில் இடம்பெறும். துடுப்பாட்டம் 2020 ஒலிம்பிக் விளையாட்டுகளில் இடம் பெறுமா என்பது ஐசிசி மற்றும் அதன் உறுப்பினர்கள் எடுக்கும் முடிவையொட்டி உள்ளது.

பனி வளைதடியாட்டம் மற்றும் கர்லிங் ஆகியன மட்டுமே குளிர்கால ஒலிம்பிக் விளையாட்டுக்கள் போட்டிகளில் இடம் பெறும் அணி விளையாட்டுகள் ஆகும்.

அனைத்து ஒலிம்பிக் அணி விளையாட்டுகளுமே ஆண்,பெண் இருபாலருக்குமான போட்டிகளை உள்ளடக்கியுள்ளன.

| விளையாட்டு | ஆண் | பெண் |
| --- | --- | --- |
| முதல் முறை | மொத்த நிகழ்வுகள் | முதல் முறை | மொத்த நிகழ்வுகள் |
| கால்பந்து | பாரிஸ் 1900 | 25 | சிட்னி 2000 | 3 |
| நீர் போலோ | பாரிஸ் 1900 | 24 | அட்லாண்டா 1996 | 4 |
| வளைதடிப் பந்தாட்டம் | இலண்டன் 1908 | 21 | மாசுகோ 1980 | 8 |
| கூடைப்பந்தாட்டம் | பெர்லின் 1936 | 17 | மொண்ட்ரியால் 1976 | 9 |
| கைப்பந்தாட்டம் | டோக்கியோ 1964 | 12 | டோக்கியோ 1964 | 12 |
| எறிபந்தாட்டம் | பெர்லின் 1936 | 11 | மொண்ட்ரியால் 1976 | 9 |
| பனி வளைதடியாட்டம் | சமோனி (Chamonix) 1924 | 21 | நகனோ 1998 | 4 |
| கர்லிங் | சமோனி (Chamonix) 1924 | 5 | நகனோ 1998 | 4 |

மேற்கோள்கள்
-----------

1. ↑  Filppu, Lucy. "The Benefits of Team Sports". 13 November 2010 அன்று பார்க்கப்பட்டது.
2. ↑  Dyer, William; Dyer Jr. William; Dyer, Jeffrey (2007). *Team Building: Proven Strategies for Improving Team Performance*. San Francisco, Ca.: Jossey-Bass. பன்னாட்டுத் தரப்புத்தக எண்:978-0-7879-8893-7. .
3. ↑  Hanlon, Thomas (2009). *The Sports Rules Book: Essential Rules, Terms, and Procedures for 54 Sports*. Champaign, Il: Human Kinetics. பன்னாட்டுத் தரப்புத்தக எண்:0-88011-807-5.
4. ↑  33 sports
5. ↑  Cricket edges closer to Olympic roster by AFP. Retrieved on 13 FEB 2010.
**எட்டுத் திக்கும் மதயானை** எழுத்தாளர் நாஞ்சில் நாடனால் எழுதப்பட்ட புதினம் ஆகும். இப்புதினம் பூலிங்கம் என்ற கதா பாத்திரத்தின் வழியாக வாழ்வின் போராட்டங்களையும் சிக்கல்களையும் விவரிக்கிறது. எட்டுப் பக்கமும் மதம் பிடித்த யானை நின்றால் எப்படியிருக்கும் வாழ்க்கை? அதைப் போல துன்பங்கள் சூழ்ந்த வாழ்வைப் பற்றிப் பேசுகிறது இப்புதினம். இந்நூலை ஆ.மாதவனுக்கும், நீல.பத்மநாபனுக்கும் சமர்ப்பணம் செய்துள்ளார்.

கதைச் சுருக்கம்
---------------

பூலிங்கமும், செண்பகமும் ஒரே கல்லூரியில் பயிலுகின்றனர். இருவரும் வெவ்வேறு சாதியைச் சார்ந்தவர்கள். கல்லூரியில் ஒரு நாள் பூலிங்கம் செண்பகத்திடம் பேசியதால் பூலிங்கத்தை செண்பகத்தின் அப்பா ஊரில் வைத்து அடித்துவிடுகிறார். அவமானமடைந்த பூலிங்கம் செண்பகம் வீட்டு வைக்கோல் போரைத் தீக் கொளுத்திவிட்டு மும்பை செல்கிறான். அங்கு வயிற்றுப் பசிக்காக மது, கஞ்சா மற்றும் சாராயம் கடத்துகின்றான். சில நாட்கள் சிறையிலும் இருக்கின்றான். பிற மொழிகளையும் கற்றுக் கொள்கின்றான். செண்பகத்திற்கும் பூலிங்கத்திற்கும் தவறான தொடர்பு இருந்திருக்கலாம் என்ற வதந்தியால் செண்பகத்திற்குத் திருமணம் நடைபெறாமல் இருக்கிறது. பின்னர் மும்பையில் வேலை பார்க்கும் ஒருவருக்கும் செண்பகத்திற்கும் திருமணம் நடக்கிறது. மும்பையில் செண்பகம் பூலிங்கத்தை தற்செயலாக சந்திக்கின்றான். செண்பகத்தின் கணவனுக்கும் செண்பகத்துக்குமான உறவு நிலை சரியில்லை. கடைசியில் பூலிங்கமும் செண்பகமும் இணைந்து வாழலாம் என முடிவு செய்கின்றனர்.

ஆசிரியர் கூற்று
---------------

இப்புத்தகத்தின் பின்னட்டையில்,

படைப்பு என்பது உள்ளாடையின் உள்ளறையில் வைத்துப் பாதுகாத்துத் திரியும் ஒன்றல்ல என்பதால் எந்த நாணமும் இன்றி களவாடிக் கொள்கிறார். பொதுச் சொத்து என்பதாலேயே அது மரியாதை இழந்தும் போனதாகிறது. எனவே அசலைத் தூக்கி அந்தரத்தில் வீசிவிட்டு நகலைக் கொண்டாடிக் கொண்டிருக்கிறார்கள். பல்லக்கு, பவள மணிப்பூண்கள், பரிவட்டம்... என்றாலும் அலுத்துப்போகவில்லை எழுதுவது. உங்களுக்கும் அலுத்துப் போகாத வரைக்கும் எழுதலாம். அலுப்பின் வாசனையை எளிதாக முகர்ந்து கொள்பவன்தானே நல்ல வாசகன். 

எனக் குறிப்பிடுகிறார்.

வெளி இணைப்புகள்
---------------

* நாஞ்சில் நாடனின் இணையதளம்
* நாஞ்சில்நாடன் எட்டுத் திக்கும் மதயானை
பூண்டு-கோழி உருண்டைகள்
**கோழி உருண்டை** (*Chicken balls*) என்பது சிறிய, கோள அல்லது கிட்டத்தட்டக் கோள வடிவ கோழி துண்டுகள் கொண்ட உணவு. இவை பல்வேறு உணவு வகைகளில் தயாரிக்கப்பட்டு உண்ணப்படுகின்றன.

மேற்கத்திய சீன உணவு வகைகளில்
----------------------------

 பாக்கித்தானில் உள்ள சீன உணவகத்தில் சிக்கன் உருண்டைகள்
கோழி உருண்டைகள் (எளிய சீனம்: 鸡球; பின்யின்: *jī qiú*) என்பது கனடா, அயர்லாந்து, அமெரிக்கா மற்றும் ஐக்கிய இராச்சியம் ஆகியவற்றில் உண்ணப்படும் நவீன சீன உணவு வகையாகும். இந்த உணவு மிருதுவான குழைவு மாவு பூச்சுடன் வறுத்த கோழியின் சிறிய துண்டுகளைக் கொண்டுள்ளது. இவை பெரும்பாலும் கறி சாஸ், இனிப்பு மற்றும் புளிப்பு சாஸ் அல்லது பிளம் சாஸ் ஆகியவற்றுடன் பரிமாறப்படுகின்றன.

கிழக்கு மற்றும் தென்கிழக்கு ஆசிய உணவு வகைகளில்
----------------------------------------------

தென் சீன மீன் பந்துகளைப் போன்ற மற்றொரு வகையான கோழிப் உருண்டைகள் கிழக்கு மற்றும் தென்கிழக்கு ஆசியாவில் உள்ள பிலிப்பீன்சு மற்றும் சப்பான் (*சுகுனே*) போன்ற நாடுகளில் தயாரிக்கப்படுகின்றன.

மற்ற உணவு வகைகளில்
------------------

இத்தாலிய யூத உணவுகள் மற்றும் இசுலாமிய உணவு வகைகள் உட்படப் பல சமையல் மரபுகளின் ஒரு பகுதியாகக் கோழி உருண்டைகள் உள்ளன. புகைப்படம்

மேலும் பார்க்கவும்
------------------

* செட்டிநாடு கோழிக்கறி

மேற்கோள்கள்
-----------

1. ↑  "Menu for Beijing Cuisine restaurant in Blackwater, Surrey, England". 2008-01-15 அன்று மூலம் பரணிடப்பட்டது. 2007-12-21 அன்று பார்க்கப்பட்டது.
2. ↑  Patricia Wells (1993-11-15). "Rating the World's Best Restaurants:Tokyo". International Herald Tribune. 2007-09-12 அன்று மூலம் பரணிடப்பட்டது. 2007-12-20 அன்று பார்க்கப்பட்டது.
3. ↑  Marian Burros (1982-03-31). "Distinctive foods of the Italian Jews". *The New York Times*. .
4. ↑  Yasmine El-Rashidi (2003-10-30). "Pull up a chair". *Al-Ahram Weekly*. .
5. ↑  Gail Collins (1999-11-23). "Pre-2K Thanksgiving". *The New York Times*. .

வெளி இணைப்புகள்
---------------

* கோழிப் பந்துகளைக் கொண்ட கனடிய சீன உணவக மெனு
**வானம்** அல்லது **ககனம்** பூமியின் மேற்புறத்திலிருந்து குறிப்பிட்ட எல்லைக்கு அப்பால் விரிந்திருக்கும் அனைத்தையும் உள்ளடக்கிய பரந்த வெளியைக் குறிக்கும். இது பொதுவாக வளிமண்டலத்தையும், அதற்கு அப்பாலுள்ள விண்வெளியையும் சேர்த்து உள்ளடக்கியதாகும். வானியலில் வானமானது வானக்கோளம் எனவும் அழைக்கப்படும். இந்த வெளியிலே சூரியன், நிலா, விண்மீன்கள் போன்றவற்றின் அசைவுகளை நாம் அவதானிக்கிறோம். 
முகில், வானவில், வடமுனை ஒளி என்பன வானத்தில் காணக்கூடிய இயற்கையான சில தோற்றப்பாடுகளாகும். பொழிவு (வானிலையியல்), மின்னல் என்பனவும் வானத்துடன் தொடர்புடைய தோற்றங்களே. 

வானம்
அந்திநேரத்தில், சூரியன் மறையும்போது வானில் தோன்றும் செம்மஞ்சள் நிற வானம்
புவியிலிருந்து குறிப்பிட்ட உயரத்துக்கு அப்பால் இருந்து பார்க்கையில், வானின் நிறம் வேறுபட்ட தோற்றங்களைக் காட்டும். (நிலைத்த இறக்கை வானூர்தியில் இருந்து பெறப்பட்ட படம்)
பகலில், முகில்களற்ற வானம் இருக்கையில் சூரியன் தெரியும். அத்துடன் முகில்களற்ற வானம் நீல நிறமாக இருக்கும். இதற்குக் காரணம் வளிமண்டலத்தில் இருக்கும் வளிமமானது, சூரிய ஒளியிலிருந்து வரும் வெவ்வேறு நிறங்களில், நீல நிற ஒளியை அதிகமாகச் சிதறடிக்கின்றது. நீலநிறத்தை விடவும் அலைநீளம் குறைவான ஊதா, கருநீலம் ஆகிய நிறங்கள் அதிகமாகச் சிதறடிக்கப்பட்டாலும், நமது கண்களில், குறிப்பிட்ட நிறக் கதிர்களைப் பெற்றுக் கொள்ளுவதற்கான உணர்திறன் குறைவாக இருப்பதனால் நீல நிறமே, பார்வையில் ஆதிக்கம் செலுத்துகின்றது. அந்திநேரத்தில், அல்லது அதிகாலை வேளைகளில் சூரியன் மிகவும் தூரத்திலும், ஒரு சாய்விலும் இருப்பதனால், சிதறடிக்கப்படும் நீல ஒளி வேறு திசைக்குச் சென்றுவிடும். எனவே வானம், மஞ்சள் அல்லது செம்மஞ்சள் நிறத்தில் இருக்கும். 
இரவில் சூரிய ஒளி இன்மையால், வானம் இருண்ட நிறத்தில் தெரியும். இரவில் நமது பார்வையில், பிரகாசமான சூரிய ஒளியின் குறுக்கீடு இல்லாமல், சூரியனின் ஒளி விண்மீன்கள், கோள்கள், நிலா போன்றவற்றில் பட்டுத் தெறிப்பதால், நம்மால் அவற்றைப் பார்க்கக் கூடியதாக இருக்கும். ஆனால், பகலிலோ, இரவிலோ, முகில்கள் வானத்தில் இருப்பின், முகிலினால் ஏற்படும் மறைப்பினால், சூரியனையோ, ஏனைய விண்மீன்கள், கோள்கள், நிலாவையோ நம்மால் பார்க்க முடியாது.

வெளியிணைப்புக்கள்
-----------------

* Day sky images பரணிடப்பட்டது 2007-08-15 at the வந்தவழி இயந்திரம்
* Night Sky images பரணிடப்பட்டது 2019-01-19 at the வந்தவழி இயந்திரம்
* Sky photo gallery பரணிடப்பட்டது 2007-04-30 at the வந்தவழி இயந்திரம்
* Why is the sky blue?

மேற்கோள்கள்
-----------

1. ↑  John Tyndall (December 1868). "On the Blue Colour of the Sky, the Polarization of Skylight, and on the Polarization of Light by Cloudy Matter Generally". *Proceedings of the Royal Society of London* **17**: pp. 223–233. doi:10.1098/rspl.1868.0033.
2. ↑  Lord Rayleigh (June 1871). "On the scattering of light by small particles". *Philosophical Magazine* **41, 275**: pp. 447–451.
3. ↑  J.G. Watson (June 2002). "Visibility: Science and Regulation". *J. Air & Waste Manage. Assoc* **52**: pp. 628–713.. பார்த்த நாள்: 2007-04-19. 
[*தொடர்பிழந்த இணைப்பு*]
4. ↑  Gibbs, Philip (May 1997). "Why is the sky Blue?". *Usenet Physics FAQ*. 11 December 2012 அன்று பார்க்கப்பட்டது.
அரைவல் திரைப்பட தலைப்பு பதாகைஅரைவல் திரைப்பட தலைப்பு பதாகை
அரைவல்( தமிழ் : வருகை )***வருகை*** is a 2016 அமெரிக்க அறிவியல் புனைகதை திரைப்படம் ஆகும் .இந்தத் திரைப்படம் 1988 ல் எரிக் ஹெய்சரர் எழுதிய ஸ்டோரி ஆப் யுவர் லைப் (தமிழ் : உன்னுடைய வாழ்க்கையின் கதை ) என்ற சிறுகதையை அடிப்படையாக கொண்டது.

கதை சுருக்கம்
-------------

பூமியின் மேற்பரப்பில் புதிதாக 12 வேற்றுகிரக விண்கலங்கள் போன்ற அமைப்புகள் உருவாகின்றன .இதனையடுத்து அமெரிக்க ராணுவத்தில் பணியாற்றும் கர்னல் ஜி டி வெபர் இந்த வேற்றுகிரக விண்கலங்கள் வந்ததற்கான காரணத்தை கண்டறிய முயற்சிக்கிறார் ..இந்த முயற்சியில் ஆராய்ச்சி குழுவில் இருக்கும் டாக்டர் அயான் டொன்னேல் மற்றும் லூயிஸ் பாங்ஸ் அந்த வேற்றுகிரகத்தினர் பேச முயற்சிக்கும் வட்ட வடிவத்தில் உள்ள சமிக்ஞை எழுத்து வடிவ மொழியின் மூலமாக வேற்றுகரகத்தினர் சொல்லவருவதை புரிந்துகொள்ள மொழிப்பெயர்ப்பு செய்ய எடுக்கும் முயற்சிகள்தான் இந்த திரைப்படத்தின் கதை .லூயிஸ் பாங்ஸ் பெருமுயற்சிக்கு பின்னர் அந்த விண்கலத்தில் இருக்கும் வேற்றுலகதினரின் தனிப்பட்ட மொழியை லூயிஸ் மொழிபெயர்க்கும் பட்சத்தில் ஒரு கட்டத்தில் வட்டவடிவ எழுத்து சங்கேத மொழியில் சொல்லப்பட்ட வார்த்தைகள் மொழிபெயர்க்கப்படும்போது போர் உருவாக்கக்கூடிய ஒரு சூழ்நிலை உருவாகிறது இருந்தாலும் இந்த முயற்சிகளின் முடிவில் அந்த வேற்றுகிரகத்தினர் காலங்களை கடந்து கடந்தகால மற்றும் எதிர்கால சம்பவங்களை அறியக்கூடிய சக்திகள் உள்ளவர்கள் என்றும் , 3000 ஆண்டுகளுக்கு பின்னால் அவர்களுக்கு பூமியில் இருப்பவர்களின் உதவி தேவைப்படுவதை சொல்லவும் வந்துள்ளனர் என்பதை லூயிஸ் அறிகிறார் , எதிர்கால சம்பவங்களை அவர்களின் சக்திகள் மூலமாக அறிந்துகொண்டு போர் நடக்காமல் தடுக்கிறார். பின்னர் அந்த 12 விண்கலன்களும் மறைந்து செல்கின்றன.

வசூல்
-----

இந்த திரைப்படம் 203.4 மில்லியன் அமெரிக்க டாலர்களை உலகம் முழுவதும் வசூலாக குவித்தது .

மேற்கோள்கள்
-----------

1. ↑  "Arrival (12A)". *British Board of Film Classification*. September 19, 2016. September 19, 2016 அன்று பார்க்கப்பட்டது.
2. ↑  Faughnder, Ryan (November 8, 2016). "'Doctor Strange' to hold off 'Arrival' and 'Almost Christmas' at the box office". *Los Angeles Times*. .
3. ↑  "Arrival (2016)". *பாக்சு ஆபிசு மோசோ*. July 16, 2017 அன்று பார்க்கப்பட்டது.
**கட்டோ** ( பஞ்சாபி: ਕਾਟੋ ), **காடோ** அல்லது **கேட்டோ** என்றும் உச்சரிக்கப்படும், இது பஞ்சாபின் பாரம்பரிய இசைக்கருவிகளில் ஒன்றாகும்.   இது பல்வேறு கலாச்சார நடவடிக்கைகளில் குறிப்பாக பாங்க்ரா, மல்வாய் கித்தா போன்ற நாட்டுப்புற நடனங்களில் பயன்படுத்தப்படுகிறது.  *கட்டோ* என்பது பஞ்சாபியில் அணில் என்று பொருள்படும்  மேலும் அதன் வடிவமைப்பிற்கு அணிலைப் போலவே இருப்பதால்  இப்பெயரிடப்பட்டது, மேலும் இக்கருவி மகிழ்ச்சியின் அடையாளமாகப் பயன்படுத்தப்படுகிறது.  பஞ்சாபில், மகிழ்ச்சியான மனிதனிடம் அவன் எப்படி இருக்கிறான் என்று கேட்டால்? அவர் பதிலளித்தார், அவரின் பதில் "அஜ்ஜ் தான் காடோ புல்லன் தே ஆ", என்பதாக இருக்கும். தோராயமாக '''பூக்கள் மீது அணில் இருப்பதை போன்றே அவரது மனநிலை இருப்பதாக'''  மொழிபெயர்த்துக்கொள்ளலாம்.

கருவிவடிவமைப்பு மற்றும் இசையமைப்பு
----------------------------------

அணிலின் வடிவத்தில் அமைக்கப்பட்டுள்ள இக்கருவி முழுவதும் மரத்தால் ஆனது. ஒரு முனையில் (அணில் உருவத்தின் வாய்ப்பகுதியில்) ஒரு குச்சியில் கயிறு ஒன்று கட்டப்பட்டு அதன் மறுமுனையில் (அணில் உருவத்தின் வால் பகுதியில்) வரை இணைத்து பொருத்தப்பட்டுள்ளது.ஆட்டக்காரர் குச்சியின் மறுமுனையைப் பிடித்து அணிலின் வாயிலும் வாலிலும் கட்டப்பட்ட கயிறுகளை இழுப்பதன்   மூலம் வெவ்வேறு தாளங்களில் இசையை ஏற்படுத்தலாம் .

மேலும் பார்க்கவும்
------------------

* தாத்
* பஞ்சாபின் நாட்டுப்புற கருவிகள்

மேற்கோள்கள்
-----------

1. ↑   *Folk Music and Musical Instruments of Punjab, Volume 1*. Mapin Publishing Pvt. Ltd.. .
2. 1 2  "Punjabi Music Instruments". www.unp.me. 10 Mar 2012 அன்று பார்க்கப்பட்டது.
3. 1 2  "Malwai Giddha". www.unp.me. 10 Mar 2012 அன்று பார்க்கப்பட்டது.
4. 1 2  "Kato". www.cmubhangra.com. March 17, 2012 அன்று பார்க்கப்பட்டது.
5. ↑  ਅਰੁਣਜੀਤ ਸਿੰਘ ਟਿਵਾਣਾ. "ਭੰਗੜੇ `ਚ ਵਰਤੇ ਜਾਣ ਵਾਲੇ ਲੋਕ ਸਾਜ਼". *An article in Punjabi*. www.dhaula.in. 10 Mar 2012 அன்று பார்க்கப்பட்டது.
[*தொடர்பிழந்த இணைப்பு*]
**கன்சா ஜாவேத்** (Kanza Javed) பாக்கித்தானைச் சேர்ந்த எழுத்தாளரும் கவிஞரும் ஆவார், *ஆஷஸ், ஒயின் அன்ட் டஸ்ட்* என்ற புதினக்களுக்கு மிகவும் பிரபலமானவர்.

ஆரம்பகால வாழ்க்கை மற்றும் கல்வி
-------------------------------

கன்சா ஜாவேத் பாக்கிஸ்தானின் லாகூரில் பிறந்தார். கின்னார்ட் மகளிர் பல்கலைக்கழகத்தில் ஆங்கில மொழி மற்றும் இலக்கியத்தில் தனது முதுதத்துவமாணி பட்டத்தைப் பெற்றார். பின்னர் இவர் வெஸ்ட் வர்ஜீனியா பல்கலைக்கழகத்தில் தனது நுண்கலையில் முதுகலை பட்டம் பெற்றார். பின்னர், மாசசூசெட்ஸ் பல்கலைக்கழகத்தில் சிறிது காலம் சக ஊழியராகவும், அரிசோனா மாநில பல்கலைக்கழகத்தில் ஆராய்ச்சி அறிஞராகவும் இருந்தார். இரண்டு பல்கலைகழகங்களிலும் பயில பாக்கித்தானிலுள்ள அமெரிக்க ஐக்கிய நாடுகளுக்கான அறக்கட்டளை நிதியுதவி வழங்கியது.

தொழில்
------

ஜாவேத் *ஆஷஸ்*, *ஒயின் அன்ட் டஸ்ட்* என்ற தனது முதல் நூலை 2015இல் வெளியிட்டார்.   திபோர் ஜோன்ஸ் தெற்காசியா பரிசுக்காக இந்தப் புதினம் பட்டியலிடப்பட்டது. தனது 17 வயதில் புத்தகத்தை எழுதத் தொடங்கினார். கையெழுத்துப் பிரதி விருதுக்கு பட்டியலிடப்பட்டபோது 21 வயதாக இருந்தார். இவ்வாறு பரிந்துரைக்கப்பட்ட முதல் பாக்கித்தானியராகவும் 2020ஆம் ஆண்டு நிலவரப்படி பரிந்துரைக்கப்பட்ட இளைய நபராகவும் இருந்தார்.    இவர் தனது புத்தகத்தை இந்தியாவின் குமாவுன் இலக்கிய விழாவில் வெளியிட எண்ணியிருந்தார். ஆனால் தற்காலிகமாக நுழைவு இசைவு மறுக்கப்பட்டார். அதற்கு பதிலாக திருவிழாக் குழுவினரின் ஒத்துழைப்புடன் இசுகைப் வழியாக அதை வெளியிட்டார். 

இவரது *இட் வில் ஃபாலோ யூ ஹோம்* என்ற சிறுகதை, அமெரிக்க லிட்டரரி ரிவியூ என்ற அமெரிக்க இதழில் (2020) வெளியிடப்பட்டது.  *கேரி இட் ஆல்* என்ற சிறுகதை *தி பஞ்ச்* இதழில் (2020) வெளியிடப்பட்டது.  *இராணி* ( 2020) என்ற சிறுகதை சர்வதேச இலக்கிய விருதுகளை ( சிறுகதைகளுக்கான ரெனால்ட்ஸ் பரிசு ) வென்றது. மேலும், சாலமண்டர் புனைகதைப் போட்டியில் 2020இல் இறுதிப் போட்டியாளராக இருந்தார்.

மேற்கோள்கள்
-----------

1. ↑  "Author Kanza Javed on her debut novel, Ashes, Wine And Dust". *Elle (India)*. 22 January 2016.. பார்த்த நாள்: 29 May 2020.
2. ↑  "Pakistani women at ASU provide glimpse of culture 'Beyond the Hijab'". *ASU Now: Access, Excellence, Impact* (ஆங்கிலம்). 2015-07-28. 2020-05-26 அன்று பார்க்கப்பட்டது.
3. ↑  Javed, Kanza. "First fiction: a striking new novel from Pakistan". *Scroll.in* (ஆங்கிலம்). 2020-05-26 அன்று பார்க்கப்பட்டது.
4. ↑  "'Ashes, Wine and Dust' – is but our reality! | Pakistan Today". *www.pakistantoday.com.pk*. 2020-05-26 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "Ashes, Wine and Dust: Unswerving, profound and painfully beautiful" (ஆங்கிலம்). 2019-07-31 அன்று மூலம் பரணிடப்பட்டது. 2020-05-26 அன்று பார்க்கப்பட்டது.
6. ↑  "A rare talent | Pakistan Today". *www.pakistantoday.com.pk*. 2020-05-27 அன்று பார்க்கப்பட்டது.
[*தொடர்பிழந்த இணைப்பு*]
7. ↑  Malhotra, Aanchal (2015-12-01). "Ashes, Wine and Dust: Kanza Javed's novel explores a love affair with Lahore". *Images* (ஆங்கிலம்). 2020-05-27 அன்று பார்க்கப்பட்டது.
8. ↑  americanliteraryreview (2020-04-03). "Kanza Javed". *American Literary Review* (ஆங்கிலம்). 2020-05-26 அன்று பார்க்கப்பட்டது.
9. ↑  "Carry It All". *The Punch Magazine*.
10. ↑  "Salamander Magazine | a magazine for poetry, fiction, & memoirs". *salamandermag.org*. 2020-08-01 அன்று பார்க்கப்பட்டது.
**கிறித்தைன் மான்** *(Christine Mann)* எனப்பட்ட **முனைவர் கிறித்தைன் தார்தன்** *(Dr. Christine Darden)* (பிறப்பு: செப்டம்பர் 10, 1942 ) ஓர் அமெரிக்கக் கணிதவியலாளரும் தரவுப் பகுப்பாய்வாளரும் வானியக்கப் பொறியாளரும் ஆவார். இவர் நாசாவில் 40 ஆண்டுகளுக்கு வானியக்கவியலில் தன் வாழ்நாளைச் செலவிட்டார். இவர் அப்போது மீயொலி விரைவுப் பறப்பு, ஒலிமுழக்கம், ஆகியவற்ரில் ஆய்வு மேற்கொண்டார். இவர் 1967 இல் இலாங்லே ஆராய்ச்சி மையத்தில் சேரும் முன்பு வர்ஜீனியா பல்கலைக்கழகத்தில் கணிதவியலில் மூதறிவியல் பட்டம் பெற்று அங்கே கல்வி பயிற்றுவித்துள்ளார். இவர் ஜார்ஜ் வாசிங்டன் பல்கலைக்கழகத்தில் பொறியியலில் 1983 இல் முனைவர் பட்டம் பெற்றார். இவர் தனறிவியல் புலத்தில் பல ஆய்வுக் கட்டுரைகளை வெளியிட்டுள்ளார். இவர்தான் முதலில் இலாங்லே ஆராய்ச்சி மையத்தில் முதுநிலை செயல் அலுவலராக பதவி உயர்வு தரப்பட்ட ஆப்பிரிக்க அமெரிக்கப் பெண்மணி ஆவார். இது கூட்டாட்சிப் பொதுப்பணியிலேயே உயர்தரப் பதவியாகும்.

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தார்தன் ஒருவர் ஆவார்.

இளமையும் வாழ்க்கைப்பணியும்
--------------------------

நாசாவின் மாந்தக் கணிப்பாளர்கள்
------------------------------

விருதுகள்
---------

மேற்கோள்கள்
-----------

1. ↑  Shetterly, Margot Lee (2016). *Hidden Figures: The American Dream and the Untold Story of the Black Women Mathematicians Who Helped Win the Space Race*. New York, United States: HarperCollins. பக். 202. பன்னாட்டுத் தரப்புத்தக எண்:9780062363596. .
**கோத்துகள்** என்பவர்கள் ஒரு செருமானிய மக்கள் ஆவர். மேற்கு ரோமானிய பேரரசு வீழ்ச்சியடைந்ததில் இவர்கள் முக்கிய பங்காற்றினர். நடுக்கால ஐரோப்பாவின் வளர்ச்சிக்கும் ஒரு முக்கிய காரணமாக இருந்தனர். தன் புத்தகமான கோத்திகாவில் கோத்துகள் தெற்கு இசுக்காண்டினேவியாவில் இருந்து வந்தனர் என சோர்டனேசு குறிப்பிட்டுள்ளார். எனினும் இது தெளிவான குறிப்பா என்பதில் குழப்பம் நிலவுகிறது. குடோனெசு என்ற மக்களைப் பற்றிக் குறிப்புகள் உள்ளன. இவர்கள் ஆரம்பகால கோத்துகளாக இருக்கலாம் எனக் கருதப்படுகிறது. கி.பி. 1 ஆம் நூற்றாண்டில் தென்பகுதி விசுதுலா ஆற்றுக்கு அருகில் இவர்கள் வசித்ததாக குறிப்பிடப்பட்டுள்ளது. அங்கு அகழ்வாய்வில் கண்டுபிடிக்கப்பட்ட வியேல்பார்க் கலாசாரத்துடன் இவர்கள் தொடர்புபடுத்தப்படுகின்றனர். 2ஆம் நூற்றாண்டில் இருந்து வியேல்பார்க் கலாசாரமானது தெற்கு நோக்கி கருங்கடலை நோக்கி விரிவடைந்தது. இது கோத்துகளின் இடம்பெயர்வுடன் தொடர்புபடுத்தப்படுகிறது. 3ஆம் நூற்றாண்டின் பிற்பகுதியில் செர்னியகோவ் கலாசாரம் உருவாக இது பங்களித்தது.

### உசாத்துணை

1. 1 2 3 4  Heather 2012, ப. 623. "Goths, a Germanic people, who, according to Jordanes' Getica, originated in Scandinavia. The Cernjachov culture of the later 3rd and 4th cents. AD beside the Black Sea, and the Polish and Byelorussian Wielbark cultures of the 1st–3rd. cents. ad, provide evidence of a Gothic migration down the Vistula to the Black Sea, but no clear trail leads to Scandinavia."
2. ↑  Heather 2018, ப. 673. "a Germanic tribe whose name means 'the people', first attested immediately south of the Baltic Sea in the first two centuries."
3. ↑  Heather 2018, ப. 673. "a Germanic tribe whose name means 'the people', first attested immediately south of the Baltic Sea in the first two centuries."
4. ↑  Pritsak 2005.
**சோழரின் வட இந்தியப் பயணம்** இடைக்கால் சோழ அரசன் இராசேந்திர சோழனால் 1019 க்கும் 1024 க்கும் இடைப்பட்ட காலத்தில் இடம்பெற்றது. சில வரலாற்றாளர்கள் இப்பயணம் கங்கையைத் தரிசிக்கச் சென்ற யாத்திரை எனவும், பலர் இது கிழக்கு இந்தியாவை பணிய வைக்க மேற்கொள்ளப்பட்ட முற்றிலுமான படை நடவடிக்கை எனக் கருதுகின்றனர். இப்பயணம் வெங்கி - கிழக்கு சாளுக்கியம், கலிங்க நாடு, ஒடிசா மற்றும் வங்காளம் ஆகிய நாடுகளைக் கடந்து இறுதியில் கங்கை வரை இடம்பெற்றது. இப்பயணத்தில் முக்கிய நிகழ்வாக பாலப் பேரரசின் அரசன் முதலாம் மகிபலவை வெற்றி கொண்டமை எனக் கருதப்படுகின்றது.

சம்பவங்கள்
----------

திருவாலங்காடு தகடுகள் பின்வருமாறு குறிப்பிடுகின்றன:

> சோழ வம்சத்தின் (இராசேந்திர சோழன்) ஒளியில், ஏளனத்திற்குரிய பகிரதனின் கடுமை கங்கையின் வீழ்ச்சிக்குக் காரணமாகியது. இதனால் அவன் தன் சொந்த நிலத்தையும், தன் கையில் பலத்தினால் சிற்றோடைகளை கொண்டுவரும் நீரையும் தியாகம் செய்ய வேண்டியதாயிற்று.
> 
> 
>

குறிப்புகள்
-----------

1. ↑  Sastri, p 206

புத்தக விபரம்
-------------

* K. A. Nilakanta Sastri (2000) [1935]. *The Cōlas*. Madras: University of Madras.
**அத்தியாயம்** (Episode) என்பது வானொலி, தொலைக்காட்சி, புத்தகங்கள் போன்றவற்றில் இடம் பெறும் ஒரு பெரிய நாடகத் தொடர் கதை அளவு ஆகும். இதை தமிழில் **கிளைக்கதை** என்றும் அழைக்கப்படும். தொலைக்காட்சியில் ஒளிபரப்பப்படும் தொடர்கள் மற்றும் நிகழ்ச்சிகள் எல்லாம் அத்தியாயங்கள் அடிப்படையில் ஒளிபரப்படுகிறது. இந்த சொல் பெரும்பாலும் தொலைக்காட்சி தொடர்கள் மற்றும் புத்தகங்களில் பயன்படுத்தப்படுகின்றது.

பெரும்பாலன தமிழ்த் தொடர்கள் 500 மேற்பட்ட அத்தியாயத்திற்கு மேலாக ஒளிபரப்படுகின்றது. சன் தொலைக்காட்சியில் ஒளிபரப்பான வள்ளி என்ற தொடர் 2012 ஆம் ஆண்டு முதல் 2019 ஆம் ஆண்டு வரை 1961 அத்தியாங்களாக ஒளிபரப்பானது. இந்த தொடர் தான் அதிக அளவு அத்தியாங்களுடன் ஒளிபரபபான முதல் தமிழ்த் தொடர் ஆகும். சிங்கப்பூர் மற்றும் மலேசியா நாட்டுத் தமிழ்த் தொடர்கள் 20 முதல் 60 வரையான அத்தியாங்களில் ஒளிபரப்பாகிறது.

மேற்கோள்கள்
-----------

1. ↑  "'I'm glad to have been part of the longest running serial in Tamil'". *Times of India*. 21 September 2019. 21 September 2019 அன்று பார்க்கப்பட்டது.
2. ↑  "Valli - Longest running Tamil serial". *Television Post*. 2019-03-27 அன்று மூலம் பரணிடப்பட்டது. 2020-10-17 அன்று பார்க்கப்பட்டது. Unknown parameter `|=` ignored (உதவி)
அத்தியாவசிய கொழுப்பு அமிலங்கள் (essential fatty acids; EFAs) மனிதர்களாலும், விலங்குகளாலும் தொகுக்க முடியாத, உடல் நலத்திற்கு தேவையான, கட்டாயம் உட்கொள்ள வேண்டிய கொழுப்பு அமிலங்களாகும். எரி பொருளாக மட்டும் பயன்படுபவைகளைப் போலல்லாமல், உயிரியல் பணிகளுக்குத் தேவையான கொழுப்பு அமிலங்களையே **இன்றியமையா கொழுப்பு அமிலங்கள்** என்கிறோம்.

மனிதர்களுக்கு தேவையான அத்தியாவசியமான கொழுப்பு அமிலங்கள் இரண்டு மட்டுமே: ஆல்ஃபா-லினோலெனிக் அமிலம் (ஒமேகா-3 கொழுப்பு அமிலம்) மற்றும் லினோலெயிக் அமிலம் (ஒமேகா-6 கொழுப்பு அமிலம்). பிற கொழுப்பு அமிலங்களில் **நிபந்தனைக்குட்பட்ட அத்தியாவசியமான கொழுப்பு அமிலங்கள்** பின்வருமாறு: காமா-லினோலெனிக் அமிலம் (ஒமேகா-6 கொழுப்பு அமிலம்), லாரிக் அமிலம் (நிறைவுற்ற கொழுப்பு அமிலம்) மற்றும் பால்மிட்டோலெயிக் அமிலம் (ஒற்றைநிறைவுறாக் கொழுப்பு அமிலம்).

1923-ஆம் ஆண்டு முதன்முதலில் இந்த இரண்டு அத்தியாவசியமான கொழுப்பு அமிலங்கள் கண்டறியப்பட்டபோது, இவைகளுக்கு உயிர்ச்சத்து எஃப் என்று பெயரிடப்பட்டது. பின்பு, 1930-ஆம் ஆண்டு எலிகளில் நடத்தப்பட்ட ஆய்வுகளிலிருந்து அத்தியாவசியமான கொழுப்பு அமிலங்களை உயிர்ச்சத்தாக இல்லாமல் கொழுப்புகளாக வகைப்படுத்துதலே சிறந்தது என காண்பிக்கப்பட்டது.

மேற்கோள்கள்
-----------

1. ↑  **Modern Nutrition in Health and Disease** 6th Ed. (1980) Robert S. Goodhart and Maurice E. Shils. *Lea and Febinger*. Philadelphia. ISBN 0-8121-0645-8. pp. 134-138.
2. ↑  Whitney Ellie and Rolfes SR Understanding Nutrition 11th Ed, California, Thomson Wadsworth, 2008 p.154.
3. ↑  Enig Mary G. Know your Fats Bethesda Press 2005 p.249
4. ↑  Burr, G.O. Burr, M.M. and Miller, E. (1930). "On the nature and role of the fatty acids essential in nutrition" (PDF). J. Biol. Chem. 86 (587).  பரணிடப்பட்டது 2007-02-21 at the வந்தவழி இயந்திரம். Retrieved 2011-11-20.
5. ↑  Enig 2005 p.249
6. ↑  Burr, G.O. Burr, M.M. and Miller, E. (1930). "On the nature and role of the fatty acids essential in nutrition" (PDF). *J. Biol. Chem.* **86** (587).. பார்த்த நாள்: 2007-01-17.
**வானொலி** என்பது மாதம் இருமுறை வெளிவந்த தமிழ் இதழாகும். இது வானொலியின் நிகழ்ச்சி நிரலையும், தேர்ந்தெடுக்கப்பட்ட வானொலி பேச்சுக்களின் எழுத்து வடிவத்தையும், வரவிருக்கும் இரண்டு வாரங்களுக்கு என்னென்ன நிகழ்ச்சிகள் ஒலிபரப்பாகும் என்ற விபரமும், ஏனைய தகவல்களும் இந்த இதழில் இடம் பெற்றன. இந்த இதழ் தமிழில் மட்டுமல்லாமல் தெலுங்கில் *வாணி*, ஆங்கிலத்தில் *இந்தியன் லிசனர்*, உருதுவில் *ஆவாஸ்*, இந்தியில் *சாரங்* என்ற பெயர்களில் வெளிவந்தது. இந்தியின் சாரங் பிற்காலத்தில் *ஆகாஷ் வாணி* என்று மாற்றப்பட்டது.

வரலாறு
------

இந்த இதழ் 1938 சூன் முதல் 1987 ஏப்ரல் முதல் சுமார் 50 ஆண்டுகள் சென்னை வானொலி நிலையதில் இருந்து வெளிவந்தது. இரண்டாம் உலகப் போரின் காரணமாக தற்காலிகமாக திருச்சிராப்பள்ளிக்கு தற்காலிகமாக இடம் பெயர்ந்து பின்னர் மீண்டும் சென்னையில் இருந்து வெளிவந்தது. வானொலி இதழ் முதல் இரு ஆண்டுகள் மாதம் ஒருமுறை, இருமுறை, முன்முறை என பலவாறு வெளிவந்தது. 1940கள் முதல் மாதம் இருமுறை என வெளியானது. 

இந்த இதழின் ஆசிரியர் சென்னை வானொலி நிலையத்தின் இயக்குநர் ஆவார். ஆனால் உதவி ஆசிரியராக இருப்பவரே உண்மையான ஆசிரியர். அவ்வகையில் இதன் முதல் பொறுப்பாசிரியக டி. கே. சி.யின் மகனான தீபன் (எ) தெ. சி. தீர்த்தாரப்பன் இருந்தார். இரண்டாம் உலகப் போரை முன்னிட்டு திருச்சிராபள்ளிக்கு வெளியீட்டு இடம் மாறியபோது அங்கே ஊழியராக இருந்த சிட்டி பெ. கோ. சுந்தரராஜன் பொறுப்பாசிரியராக செயல்பட்டார். இதழின் இறுதி காலத்தில் சுமூகன் என்பவர் பொறுப்பாசிரியராக இருந்தார்.

மேற்கோள்கள்
-----------

1. ↑  நந்தலாலா,தே.தீட்ஷித், கவிஞர் (2022-02-04). "திருச்சி - ஊறும் வரலாறு 30: `காதோடுதான் நான் பேசுவேன்!' அகில இந்திய வானொலி - திருச்சிராப்பள்ளி".. 2023-06-22 அன்று பார்க்கப்பட்டது. External link in `|website=` (உதவி)
2. ↑  "வானொலியைத் தாண்டிய வரலாற்றுப் பெட்டகம்". *Hindu Tamil Thisai*. 2023-06-18. 2023-06-22 அன்று பார்க்கப்பட்டது.
வான் ஆலன் கதிர்வீச்சுப்பட்டை (குறுக்கு வெட்டு)
**கதிர்வீச்சுப்பட்டை** என்பது பூமி போன்ற ஒரு காந்த கோளத்தை சுற்றியுள்ள சக்திவாய்ந்த அயனிகள் படலம். இப்படலம் அக்கோளின் காந்த சக்தியினால் நிலைநிறுத்தப்படுகிறது.

பூமியில் இது போல் இரு படலங்கள் பொதுவாக காணப்படுகின்றன. இப்படலத்தை முதலில் அமெரிக்க இயற்பியலார் சேமுசு வான் ஆலன் (James Van Allen) என்பவர் கண்டுபிடித்ததால், பூமியில் காணப்படும் கதிர்வீச்சு பட்டை**வான் ஆலன் கதிர்வீச்சுப்பட்டை** (*Van Allen radiation belt*) என்ற பெயரில் அழைக்கப்படுகிறது. இந்த படலங்கள் பூமியின் காந்தப்புலத்தில் இயங்கும் எலக்ட்ரான்கள், புரோட்டான்கள் மற்றும் சிறிதளவு கதிர்வீச்சு ஆகியன இப்பகுதியில் அடங்கும். பூமியைச் சுற்றி சுமார் 400 கிலோமீட்டர் தொலைவு வரையுள்ள பகுதியே வான் ஆலன் கதிர்வீச்சு வளையம் எனப்படுகிறது. இப்படலங்களில் உள்ள அயனிகள் சூரியக் காற்று மற்றம் அண்டக் கதிர்கள் மூலம் வந்ததாகக் கருதப்படுகிறது.

1958 ஆம் விண்ணில் செலுத்தப்பட்ட நான்காவது எக்சுபுளோரர் செயற்கைகோள் மூலம் பூமியிலிருந்து ஒரு குறிப்பிட்ட உயரத்தில் ஏராளமான ஆற்றல் மிக்க துகள்கள் நிறைந்திருப்பது உறுதி செய்யப்பட்டது. இவற்றில் பெரும்பாலானவை சூரியனிலிருந்து வந்தவை. அவை பூமியின் காந்தப்புலத்தில் சிக்கி வளிமண்டலத்துக்கு வெளியே பூமியைச் சுற்றி ஒரு தடியான போர்வையைப் போல் மூடிக் கொண்டிருக்கின்றன. இப்படலங்கள் பூமியிலிருந்து 1000 முதல் 6000 கிலோ மீட்டர் வரை காணப்படுகிறது.

மேற்கோள்கள்
-----------

1. ↑  "Van Allen Radiation Belts". *HowStuffWorks*. Silver Springs, MD: Discovery Communications, Inc.]] 2011-06-05 அன்று பார்க்கப்பட்டது.
மைய ஆப்பிரிக்க வானூர்தி நிலையமொன்றில் பிரான்சியத்திலும் ஆங்கிலத்திலும் வைக்கப்பட்டுள்ள எச்சரிக்கை பலகை. சூன் 2012
**வானூர்தி செல்வழிக் கடத்தல்** (*Aircraft hijacking*) அல்லது **வான் திருட்டு** அல்லது **வானூர்தி திருட்டு** என்பது வானூர்தி ஒன்றை சட்டத்திற்குப் புறம்பாக தனிநபரோ குழுவோ கைப்பற்றுவதாகும். பெரும்பாலான நேரங்களில், வானூர்தி ஓட்டுநர், திட்டமிடப்பட்ட வான்வழியிலிருந்து விலகி, கைப்பற்றுகை செய்தக் குழுவினரின் ஆணைக்கேற்ப வானூர்தியை செலுத்தக் கட்டாயப்படுத்தப்படுகின்றார். இருப்பினும் சில நேரங்களில் கைப்பற்றுகையாளர்களே வானூர்தியைச் செலுத்துவதும் உண்டு; செப்டம்பர் 11, 2011 தாக்குதல்களின் போது இவ்வாறே நடந்தது. குறைந்தது மூன்று நிகழ்வுகளில் அலுவல்முறை ஓட்டுநரோ துணை ஓட்டுநரோ கைப்பற்றியுள்ளனர்.

நிலத்திலோ கடலிலோ நிகழும் கைப்பற்றுகைகளில் திருட்டுக்காகவோ கொள்ளையடிக்கவோ கலன் கைப்பற்றப்படும்; ஆனால் வானூர்தி கடத்தல்களில் பயணிகளை பிணையாக வைத்துக்கொண்டு பெருந்தொகை கோருவதும் அரசுகளிடமிருந்து அரசியல் அல்லது நிர்வாகச் சலுகைகளைக் கோருவதும் வழமையாயுள்ளது. வானூர்திக் கடத்தல்களின் இலக்கு பலவாறாக உள்ளன: குறிப்பிட்ட சிறைக்கைதிகளை விடுவித்தல் (காட்டாக, IC-814), குறிப்பிட்ட இனத்தாரின் முறையீட்டை உலகளவில் அறியப்படுத்துதல் (காட்டாக AF 8969), அல்லது புகலிட உரிமை (காட்டாக ET 961). கைப்பற்றுகையாளர்கள் வானூர்தியை ஓர் ஆயுதமாகவும் பயன்படுத்தி குறிப்பிட்ட இலக்குகளைத் தாக்கியுள்ளனர் (காட்டாக செப்டம்பர் 11, 2001 தாக்குதல்கள் போது).

பிணைகளுடன் வானூர்தியைக் கடத்தும்போது கைப்பற்றுகையாளர்களுக்கும் நிர்வாகத்திற்கும் இடையே பேச்சுவார்த்தை நிகழும்போது ஆயுதப்போருக்கு காவல்துறையும் படைத்துறையும் தயாராகின்றனர். உடன்பாடு கண்ட பின்னர் வானூர்தி திரும்பப் பெறப்படுகின்றது. உடன்பாடுகள் கைப்பற்றுகையாளர்களின் அனைத்துக் கோரிக்கைகளையும் நிறைவேற்றுவதில்லை. கைப்பற்றுகையாளர்களின் கோரிக்கைகளை நிறைவேற்ற முடியாவிட்டாலோ அல்லது அவர்கள் சரணடைய மறுத்தாலோ சிறப்பு ஆயுதப்படையினர் ஈடுபட்டு பிணைப்பயணிகளை காப்பாற்றுகின்றனர். (காட்டாக என்டபே நடவடிக்கை).

மேற்சான்றுகள்
-------------

1. ↑
2. ↑  "Photos: Major aircraft hijackings that shocked the world". Mid-Day.com.. பார்த்த நாள்: 24 December 2014.
3. ↑  China Airlines Flight 334
4. ↑  "Air China pilot hijacks his own jet to Taiwan". CNN. 28 October 1998. Archived from the original on 21 March 2008.. பார்த்த நாள்: 25 January 2007.
5. ↑  B. Raman (2 January 2000). "PLANE HIJACKING: IN PERSPECTIVE". South Asia Analysis Group. 2 ஏப்ரல் 2015 அன்று மூலம் பரணிடப்பட்டது. 29 January 2015 அன்று பார்க்கப்பட்டது.
6. ↑  Ethiopian Airlines ET702 hijacking

வெளி இணைப்புகள்
---------------

* "The First Hijacking Myth" at Fortnight Journal
தாவீதின் கோபுரமும் எருசலேம் நகரச் சுவர்களும்
**தாவீதின் கோபுரம்** (*Tower of David*, (எபிரேயம்: מגדל דוד‎, *Migdal David*, அரபு மொழி: برج داود‎, *Burj Daud*) என்பது யோப்பா வாயிக்கு அருகில் எருசலேமின் பழைய நகர் நுழைவில் அமைந்துள்ள புராதான நகரப் பாதுகாப்பு அரண் ஆகும்.

பழைய நகர் பாதுகாப்பிலுள்ள தந்திரோபாய பலவீனப் பகுதிகளை பலப்படுத்த கட்டப்பட்ட இந் நகரப் பாதுகாப்பு அரண் தற்போது கி.மு. 2ம் நூற்றாண்டில் கட்டப்பட்ட அத்திவாரத்தின் மேல் அமைந்துள்ளது. இக் கோபுரம் எருசலேமை வெற்றி கொண்ட கிறித்தவர், இசுலாமியர், மம்லுக், துருக்கியர் ஆகியோரால் தொடர்ச்சியாக அழிக்கப்பட்டது. இது 2700 ஆண்டு பழமையான முக்கியத்துவம்மிக்க தொல்பொருள் கண்டுபிடிப்புக்களையும், இசையரங்கு போன்ற பல நிகழ்வுகளுக்கான இடமாகவும் திகழ்கிறது.

"தாவீதின் கோபுரம்" எனும் பெயரை பைசாந்திய கிறித்தவர்கள் இவ்விடம் தாவீன் அரண்மனை இருந்த இடமாகக் கருதி இட்டனர். விவிலியத்தின் இனிமைமிகு பாடல் நூலிலிருந்து "தாவீதின் கோபுரம்" எனும் பெயரை அவர்கள் பெற்றனர்.

குறிப்புகள்
-----------

1. ↑  Jerome Murphy-O'Connor, The Holy Land, 22.
2. ↑  (இனிமைமிகு பாடல் 4:4)

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Tower of David***   
என்பதின் ஊடகங்கள் உள்ளன. 

* 360 degrees HD virtual tour of the Tower of David Museum பரணிடப்பட்டது 2008-01-17 at the வந்தவழி இயந்திரம்
* Tower of David Museum பரணிடப்பட்டது 2009-11-03 at the வந்தவழி இயந்திரம்
* A tourist's guide to the Tower of David Museum
ஒரு வாகனத்தில் பொருத்தப்பட்ட வானூர்தி எதிர்ப்பு தொகுதி.
**வானூர்தி எதிர்ப்புப் போர்** அல்லது **வான் பாதுகாப்பு** என்பது வான் போருக்கான போர்வெளி பதில் நடவடிக்கையாகும். இது வட அத்திலாந்திய ஒப்பந்த அமைப்பினால் 'எதிரியின் வான் நடவடிக்கையின் செயல் திறனைக் குறைக்க அல்லது பயனற்றதாக்க வடிவமைக்கப்பட்ட அனைத்து நடவடிக்கைகளும் ஆகும்' என வரையறுக்கப்படுகிறது. இதில் மேற்பரப்பு அடிப்படையிலான, நிலத்தடி (நீர்மூழ்கிக் கப்பல் மூலம் ஏவுதல்), வான் சார்ந்த ஆயுத அமைப்புகள், தொடர்புபடுத்தப்பட்ட உணரி அமைப்புகள், கட்டளையும் கட்டுப்பாட்டு ஏற்பாடுகளும் மற்றும் முனைப்பற்ற நடவடிக்கைகள் ஆகியவை அடங்கும். இது எந்த இடத்திலும் உள்ள கடல், தரை, வான் படைகளைப் பாதுகாக்க பயன்படுத்தப்படலாம்.

இவற்றையும் பார்க்க
------------------

* வான் ஆளுமை
* சேணேவி

உசாத்துணை
---------

1. ↑  AAP-6

வெளி இணைப்புகள்
---------------

விக்கிமீடியா பொதுவகத்தில்,  
 ***Air defense***   
என்பதின் ஊடகங்கள் உள்ளன. 

* யூடியூபில் "Flak (1943)"
* *1914 1918 war in Alsace – The Battle of Linge 1915 – The 63rd Anti Aircraft Regiment in 14 18 – The 96th poste semi-fixed in the Vosges*
* *Archie to SAM: A Short Operational History of Ground-Based Air Defense* by Kenneth P. Werrell (book available for download)
* Japanese Anti-aircraft land/vessel doctrines in 1943–44
* 2nd/3rd Australian Light Anti-Aircraft Regiment